Лев Толстой
Как селянинът махнал камъка
Истинска случка

Превод от руски: Ангел Каралийчев, —

chitanka.info

На площада в един град имаше голям камък. Камъкът заемаше много място и пречеше на движението в града. Повикаха инженери и ги запитаха как да махнат този камък и колко ще струва това.

Един инженер каза, че трябва да разбият камъка на парчета с барут и после на части да го откарат и че това ще струва осем хиляди рубли; друг каза, че под камъка трябва да наместят голям валяк и върху валяка да откарат камъка и че това ще струва шест хиляди рубли.

А един селянин рече:

— Аз пък ще махна камъка и за тая работа ще взема сто рубли.

Запитаха го как ще направи това. А той рече:

— Ще изкопая до самия камък голям трап; пръстта от трапа ще разпръсна по площада, ще блъсна камъка в трапа и ще изравня земята.

Селянинът така и направи, дадоха му сто рубли и още сто за умното хрумване.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.